cyanic-selkie/wikianc huggingface dataset:
রাসায়নিক গতিবিদ্যা
তাপমাত্রা
বিক্রিয়ার হার ধ্রুবকের উপর তাপমাত্রার প্রভাব সাধারণত অ্যারহেনিয়াস সমীকরণ মেনে চলে। অ্যারহেনিয়াস সমীকরণটি হলো, যেখানে A হল প্রাক-সূচক ফ্যাক্টর বা A-ফ্যাক্টর, E a হল সক্রিয়ন শক্তি, R হল মোলার গ্যাস ধ্রুবক এবং T হল পরম তাপমাত্রা।
একটি নির্দিষ্ট তাপমাত্রায়, একটি বিক্রিয়ার রাসায়নিক হার নির্ভর করে A-ফ্যাক্টরের মান, সক্রিয়ন শক্তির মাত্রা এবং বিক্রিয়কগুলির ঘনত্বের উপর । সাধারণত, দ্রুতগতির বিক্রিয়ার জন্য অপেক্ষাকৃত কম সক্রিয়করণ শক্তির প্রয়োজন হয়।
"বৃদ্ধাংগুল নিয়ম", যে অনুযায়ী প্রতি ১০ °C তাপমাত্রা বৃদ্ধির জন্য রাসায়নিক বিক্রিয়ার হার দ্বিগুণ হয় - একটি সাধারণ ভুল ধারণা। এটিকে বায়োলোজিক্যাল সিস্টেমের বিশেষ কিছু ক্ষেত্রের জন্য সাধারণীকরণ করা যেতে পারে, যেখানে α তাপমাত্রা সহগ প্রায়শই ১.৫ থেকে ২.৫ এর মধ্যে থাকে।
দ্রুত বিক্রিয়ার গতিবিদ্যা তাপমাত্রা লাফ পদ্ধতি দ্বারা বুঝা যেতে যেতে পারে। এর মধ্যে রয়েছে তাপমাত্রার দ্রুত বৃদ্ধি এবং সাম্যাবস্থায় ফিরে আসার রিলাক্সেশন সময় পর্যবেক্ষণ করা। তাপমাত্রা লাফ যন্ত্রপাতির একটি বিশেষ উপযোগী রূপ হল একটি শক টিউব যা কোন গ্যাসের তাপমাত্রা দ্রুত ১০০০ ডিগ্রির বেশি বাড়িয়ে দিতে পারে।
অনুঘটক
ডান|থাম্ব| একটি সাধারণ বিভব শক্তি ডায়াগ্রাম ( potential energy diagram) যা একটি অনুমানমূলক তাপহারী রাসায়নিক বিক্রিয়ায় একটি অনুঘটকের প্রভাব দেখাচ্ছে। অনুঘটকের উপস্থিতিতে কম সক্রিয়করণ শক্তির একটি নতুন (বিকল্প) বিক্রিয়া পথ (লাল রঙে দেখানো) তৈরি হয়। তথাপিও বিক্রিয়ার চূড়ান্ত উৎপাদ এবং সামগ্রিক তাপগতিবিদ্যা একই থাকে। অনুঘটক এমন একটি পদার্থ যা রাসায়নিক বিক্রিয়ার হারকে পরিবর্তন করে কিন্তু পরে এটি রাসায়নিকভাবে অপরিবর্তিত থাকে। অনুঘটক কম সক্রিয়ন শক্তির একটি নতুন বিক্রিয়া কৌশল সূচনা করার মাধ্যমে বিক্রিয়ার হার বৃদ্ধি করে। স্ব-প্রভাবন এমন একটি বিক্রিয়া যেখানে একটি বিক্রিয়ার উৎপাদ নিজেই সেই বিক্রিয়ার জন্য একটি অনুঘটক হিসেবে কাজ করার মাধ্যমে বিক্রিয়াটিকে ইতিবাচক দিকে পরিচালিত করে। জৈব রাসায়নিক বিক্রিয়ায় অনুঘটক হিসেবে কাজ করে এমন প্রোটিনকে এনজাইম বলে। মাইকেলিস-মেন্টেন গতিবিদ্যা এনজাইম ঘটিত বিক্রিয়ার হার বর্ণনা করে। অনুঘটক সাম্যাবস্থার অবস্থানকে প্রভাবিত করে না, কারণ অনুঘটকটি পশ্চাৎমুখী এবং সম্মুখমুখী বিক্রিয়ার গতি সমানভাবে ত্বরান্বিত করে।
কতিপয় নির্দিষ্ট জৈব অণুতে, নির্দিষ্ট কিছু প্রতিস্থাপক প্রতিবেশী গ্রুপ অংশগ্রহণের মাধ্যমে বিক্রিয়া হারের উপর প্রভাব ফেলতে পারে।
চাপ
গ্যাসীয় বিক্রিয়ায় চাপ বাড়ালে বিক্রিয়ক অনুগুলোর মধ্যে সংঘর্ষের সংখ্যা বাড়বে, ফলে বিক্রিয়ার হার বাড়বে। কারণ একটি গ্যাসের তাপগতিয় অ্যাক্টিভিটি সরাসরি গ্যাসের আংশিক চাপের সমানুপাতিক। এটি দ্রবণের ঘনত্ব বাড়ানোর প্রভাবের অনুরূপ।
এই সহজবোধ্য ভর-ক্রিয়া প্রভাব ছাড়াও, চাপের কারণে ( বিক্রিয়ার) হারের সহগগুলি নিজেই পরিবর্তিত হতে পারে। অনেক উচ্চ-তাপমাত্রার গ্যাসীয় দশার বিক্রিয়ার হার সহগ এবংউৎতপাদগুলি পরিবর্তিত হয় যদি মিশ্রণে একটি নিষ্ক্রিয় গ্যাস যোগ করা হয়; এরুপ প্রভাবের পরিবর্তনগুলিকে বলা হয় ফল-অফ এবং রাসায়নিক সক্রিয়করণ। এই ঘটনাগুলি তাপোৎপাদী বা তাপহারী বিক্রিয়াগুলির কারণে ঘটে যেগুলো তাপ স্থানান্তরের চেয়ে দ্রুততর ঘটে, যার ফলে বিক্রিয়াকারী অণুগুলির অ-তাপীয় শক্তি বিতরণ অ- বোল্টজম্যান বন্টন- হয়। চাপের বৃদ্ধি বিক্রিয়াশীল অণু এবং সিস্টেমের বাকি অংশের মধ্যে তাপ স্থানান্তর হার বৃদ্ধি করে, যা এই প্রভাবকে হ্রাস করে।
ঘনীভূত-দশার হার সহগগুলিও চাপ দ্বারা প্রভাবিত হতে পারে, যদিও পরিমাপ করা যায় এমন প্রভাবের জন্য উচ্চ চাপের প্রয়োজন হয়। আর এর কারণ হলো যে, আয়ন এবং অণুগুলি খুব সংকোচনযোগ্য নয়। আর এই প্রভাবকে সাধারণত হীরার অ্যানভিল ব্যবহার করে গবেষণাগারে অধ্যয়ন করা হয়।
বিক্রিয়ার গতিবিদ্যাও চাপ লম্ফন পদ্ধতিতে গবেষণাগারে অধ্যয়ন করা যেতে পারে। এর মধ্যে অন্তর্ভুক্ত আছে চাপের দ্রুত পরিবর্তন করা এবং সাম্যাবস্থায় ফিরে আসার শিথিলকরণ সময় পর্যবেক্ষণ করা।
আলোর শোষণ
রাসায়নিক বিক্রিয়ার জন্য সক্রিয়ন শক্তি প্রয়োগ করা যেতে পারে যখন একটি বিক্রিয়াকারী অণু উপযুক্ত তরঙ্গদৈর্ঘ্যের আলো শোষণ করে নেয় এবং এটি একটি উত্তেজিত অবস্থায় উন্নীত হয়। আলো দ্বারা প্রাথমিকভাবে সংঘটিত বিক্রিয়াগুলির অধ্যয়নকে বলা হয় আলোক রসায়ন, যার অন্যতম একটি উদাহরণ হল সালোকসংশ্লেষণ।
পরীক্ষামূলক পদ্ধতি
ডান|থাম্ব| স্পিনকো ডিভিশন মডেল ২৬০ রিঅ্যাকশন কাইনেটিক্স (বিক্রিয়া গতিবিদ্যা) সিস্টেম যা আণবিক বিক্রিয়ার সঠিক হার ধ্রুবক পরিমাপ করে। বিক্রিয়া হারের পরীক্ষামূলক নির্ণয়ের সাথে জড়িত আছে যেটি তা হলো, সময়ের সাথে বিক্রিয়ক বা উৎপাদগুলির ঘনত্ব কীভাবে পরিবর্তিত হয় তা পরিমাপ করা। উদাহরণস্বরূপ, একটি বিক্রিয়কের ঘনত্ব আলোক বর্ণালীমিতি দ্বারা একটি নির্দিষ্ট তরঙ্গদৈর্ঘ্যে পরিমাপ করা যেতে পারে, যেক্ষেত্রে ঐ একই সিস্টেমের অন্য কোন বিক্রিয়ক বা উৎপাদ আলো শোষণ করবে না।
দ্রুতগতির বিক্রিয়া
দ্রুততর বিক্রিয়ার জন্য, বিক্রিয়কগুলিকে মিশ্রিত করতে এবং এর পরে একটি নির্দিষ্ট তাপমাত্রায় আনতে যে সময় প্রয়োজন তা বিক্রিয়াটির অর্ধ-জীবনের সাথে তুলনীয় বা সে সময়কালটা বিক্রিয়াটির অর্ধ-জীবনের চেয়ে বেশি হতে পারে। যেসব বিক্রিয়ার ক্ষেত্রে ধীর মিশ্রণ ধাপ বর্তমান, সেগুলো ব্যতীত দ্রুতগতির বিক্রিয়া শুরু করার বিশেষ পদ্ধতিগুলোর মধ্যে অন্তর্ভুক্ত আছেঃ
মুক্ত শক্তি
সাধারণ পরিভাষায়, একটি রাসায়নিক পরিবর্তন ঘটবে কিনা তা নির্ধারণ করে থাকে একটি বিক্রিয়ার মুক্ত শক্তি পরিবর্তন (ΔG) কিন্তু গতিবিদ্যা বলে দেয় যে বিক্রিয়াটি কত দ্রুত ঘটে। একটি বিক্রিয়া খুবই তাপোৎপাদী হতে পারে এবং এটির খুবই ধনাত্মক এনট্রপি পরিবর্তন থাকতে পারে তথাপিও বাস্তবিকভাবে বিক্রিয়াটি ঘটবে না যদি তা খুব ধীরগতির হয়। যদি একটি বিক্রিয়ক দুটি উৎপাদ তৈরি করতে পারে, তবে বিশেষ পরিস্থিতি ছাড়া তাপগতীয়ভাবে সবচেয়ে স্থিতিশীল উৎপাদটিই সাধারণভাবে তৈরি হয়। আর, বিশেষ পরিস্থিতিতে যখন এর ব্যতিক্রম ঘটে তখন বিক্রিয়াটিকে গতি বিক্রিয়া নিয়ন্ত্রণে আছে বলে ধরা হয়। যখন দুটি বিক্রিয়ক পরস্পরের মধ্যে আন্তঃপরিবর্তনের মাধ্যমে দু'টি ভিন্ন উৎপাদ তৈরি করে, তখন তাদের উৎপাদ-অনুপাত নির্ণয় করার জন্য কার্টিন-হ্যামেট নীতিটি প্রয়োগ করা হয়। মুক্ত-শক্তি সম্পর্ক থেকে যেকোন বিক্রিয়ার জন্য বিক্রিয়াটির হার ধ্রুবক সম্পর্কে ভবিষ্যদ্বাণী করা সম্ভব।
কাইনেটিক আইসোটোপ প্রভাব হল রাসায়নিক বিক্রিয়ার হারের পার্থক্যের সাথে সম্পর্কিত যখন বিক্রিয়কগুলির একটিতে একটি পরমাণু তার একটি আইসোটোপ দ্বারা প্রতিস্থাপিত হয়।
রাসায়নিক গতিবিদ্যা রাসায়নিক প্রকৌশলে ব্যবহৃত রাসায়নিক চুল্লিতে অবস্থান সময় এবং তাপ স্থানান্তর এবং পলিমার রসায়নে মোলার ভর বিতরণের বিষয়ে তথ্য প্রদান করে। এছাড়া এটি ধাতু-ক্ষয় প্রকৌশল বিদ্যাতেও (বিবিধ) তথ্য প্রদান করে থাকে।
প্রয়োগ এবং মডেল
রাসায়নিক বিক্রিয়া গতিবিদ্যা বর্ণনাকারী গাণিতিক মডেলগুলি রসায়নবিদ এবং রাসায়নিক প্রকৌশলীদেরকে এমনসব উপায় সরবরাহ করে যার মাধ্যমে তারা খাদ্য পচন, অণুজীবের বৃদ্ধি, স্ট্র্যাটোস্ফিয়ারিক ওজোন ভাঙ্গন এবং বায়োলজিক্যাল সিস্টেমের রসায়নের মতো বিষয়গুলোর সাথে সংশ্লিষ্ট রাসায়নিক প্রক্রিয়াগুলিকে আরও ভালভাবে বুঝতে এবং তা ব্যাখ্যা করতে পারে। এছাড়াও এই মডেলগুলি রাসায়নিক চুল্লিগুলির নকশা বা তার পরিবর্তনেও ব্যবহার করা যেতে পারে যার মাধ্যমে উৎপাদের উৎপাদন অপ্টিমাইজ করা, অধিকতর দক্ষতার সাথে উৎপাদগুলোকে পৃথক করা এবং পরিবেশগতভাবে ক্ষতিকারক উপজাতগুলিকে দূর করা সম্ভব। উদাহরণস্বরূপ, ভারী হাইড্রোকার্বনের অনুঘটকীয় ভাঙ্গন দ্বারা পেট্রল এবং হালকা গ্যাস তৈরির সময়, রাসায়নিক গতিবিদ্যা সম্পর্কিত মডেলগুলি ব্যবহৃত হয় যার দ্বারা বিক্রিয়ার জন্য উপযুক্ত তাপমাত্রা এবং চাপ নির্ধারণ করা সম্ভব হয় যেন ভারী হাইড্রোকার্বন হতে সর্বাধিক পরিমাণে গ্যাসোলিন উৎপাদ পাওয়া যায়।
রাসায়নিক গতিবিদ্যাকে যাচাই এবং এ বিষয়ে অধিকতর অনুসন্ধাণ করা হয় সাধারণত মডেলিংয়ের মাধ্যমে, যে মডেলগুলো আবার কিছু বিশেষ প্যাকেজ আকারে সাধারণ ডিফারেনশিয়াল সমীকরণ -সমাধান (ODE-সমাধান) এবং বক্ররেখা ফিটিং এর একটি ফাংশন হিসাবে থাকে।
সংখ্যাগত পদ্ধতি
কিছু কিছু ক্ষেত্রে, সমীকরণগুলি বিশ্লেষণাত্মকভাবে অসমাধানযোগ্য, তবে ডেটা মান দেওয়া থাকলে সংখ্যাসূচক পদ্ধতি ব্যবহার করে সমাধান করা যেতে পারে। এটি করার দুটি ভিন্ন উপায় রয়েছেঃ একটি হলো সফ্টওয়্যার প্রোগ্রাম ব্যবহার করা, অন্যটি হলো গাণিতিক পদ্ধতি যেমন ইউলার পদ্ধতি ব্যবহার করা। রাসায়নিক গতিবিদ্যার জন্য সফ্টওয়্যারের উদাহরণ হল i) টেনুয়া, একটি জাভা অ্যাপ যা রাসায়নিক বিক্রিয়াকে সংখ্যাগতভাবে সিম্যুলেশন করে এবং সিমুলেশনকে বাস্তব ডেটার সাথে তুলনা করার সুযোগ করে দেয়, ii) গণনা এবং পরিমাপের জন্য পাইথন কোডিং এবং iii) কিন্টেকাস সফ্টওয়্যার কম্পাইলার
যেটি বিক্রিয়াগুলোর মডেল, রিগ্রেস, ফিট এবং অপ্টিমাইজ করার জন্য ব্যবহার করা হয়।
-সাংখ্যিক ইন্টিগ্রেশন: প্রথম ক্রম বিক্রিয়া A → B এর জন্য
বিক্রিয়ক A এর ডিফারেনশিয়াল সমীকরণ হল:এটিকে নিম্নাক্তাকারেও প্রকাশ করা যেতে পারেযা মূলতঃ এর অনুরুপ
ইউলার এবং রুঞ্জ-কুট্টা পদ্ধতির মাধ্যমে ডিফারেনশিয়াল সমীকরণগুলি সমাধান করার জন্য আমাদের প্রাথমিক মান জানা থাকতে হবে।
তথ্যসূত্র
<references group="" responsive="1">
নীল ফেরেইরা
নীল রবার্ট ফেরেইরা (Neil Ferreira; জন্ম: ৩ জুন, ১৯৭৯) সালিশ্‌বুরিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০৫ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে মনিকাল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন নীল ফেরেইরা। পাশাপাশি উইকেট-রক্ষণেও অগ্রসর হতেন তিনি।
প্রথম-শ্রেণীর ক্রিকেট
ফ্যালকন কলেজে অধ্যয়ন করেছেন। জিম্বাবুয়ের পক্ষে বিভিন্ন বয়সভিত্তিক দলে খেলেছেন তিনি। ক্রিকেট খেলার পাশাপাশি অন্যান্য ক্রীড়া যেমন: টেনিস, স্কোয়াশ ও হকি খেলায় দক্ষতা ছিল তার। ১৯৯৭ সালে ফ্যালকন প্রথম একাদশ দলের পক্ষে হকি খেলায় অধিনায়কত্ব করেন।
একাডেমি ও মনিকাল্যান্ডের পক্ষে বামহাতি ব্যাটসম্যান হিসেবে আবির্ভূত হন। এছাড়াও, উইকেট-রক্ষণেও সিদ্ধ ছিলেন তিনি। ১৯৯৮-৯৯ মৌসুম থেকে ২০০৫-০৬ মৌসুম পর্যন্ত নীল ফেরেইরা’র প্রথম-শ্রেণীর খেলোয়াড়ী জীবন চলমান ছিল। ১৯৯৮-৯৯ মৌসুমে সিএফএক্স একাডেমি দলে খেলেন। নিজ দেশের পক্ষে খেলায় অংশগ্রহণের পূর্বে মনিকাল্যান্ডের পক্ষে প্রথম-শ্রেণীর ক্রিকেটে অংশ নেন। ১৯৯৯-২০০০ মৌসুমে ৫০১ রান তুলেন। এরপর, ২০০১-০২ মৌসুমে ৬৫০ রান তুলে শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন।
আন্তর্জাতিক ক্রিকেট
২০০৪ সালে বিদ্রোহী খেলোয়াড়দের অন্যতম ছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নীল ফেরেইরা। ৭ আগস্ট, ২০০৫ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
আগস্ট, ২০০৫ সালে নিউজিল্যান্ডের বিপক্ষে প্রথমবারের মতো টেস্ট ক্রিকেটে অংশ নেন। অভিষেক টেস্টটি মাত্র দুইদিনেই শেষ হয়ে যায়। ৮ আগস্ট, ২০০৫ তারিখে ৭০তম টেস্ট ক্যাপধারী জিম্বাবুয়ীয় হন। ব্যাটিং উদ্বোধনে নেমে ৯ বল মোকাবেলান্তে মাত্র ৫ রান সংগ্রহ করতে পেরেছিলেন। তার দল মাত্র ৫৯ রানে গুটিয়ে যায়। নিউজিল্যান্ডীয় অধিনায়ক স্টিফেন ফ্লেমিং স্বাগতিক দলকে ফলো-অনে ফেলে পুনরায় মাঠে নামায়। আবারও তিনি ব্যাটিং উদ্বোধন করেন। এবার ৯০ বলে ১৬ রানে আউট হন ও তার দল ৯৯ রানে অল-আউট হয়ে যায়। তার খেলার ধরন অনেকাংশেই আন্তর্জাতিক মানদণ্ডের নিচে অবস্থান করতো। কিন্তু, খুব কমই নিজের উইকেট বিলিয়ে দিয়েছেন।
দৈনন্দিন ভাষা
দৈনন্দিন ভাষা বলা হয় নৈমিত্তিক (অনানুষ্ঠানিক) যোগাযোগের জন্য ব্যবহৃত ভাষাগত শৈলী । উদাহরণ: আসসালামু আলাইকুম, নমস্কার, শুভ সকাল, আপনার একটি ভালো দিন কামনা করি প্রভৃতি। এটি বক্তৃতার সবচেয়ে সাধারণ কার্যকরী শৈলী, সাধারণত কথোপকথন এবং অন্যান্য অনানুষ্ঠানিক প্রসঙ্গে ব্যবহৃত বাগধারা । দৈনন্দিন ভাষাটি আবেগসুচক পদ এবং অন্যান্য অভিব্যক্তিমূলক যন্ত্রে ব্যাপক ব্যবহার করা হয়; এটি অ-বিশেষজ্ঞ পরিভাষা ব্যবহার করে এবং একটি দ্রুত পরিবর্তনশীল অভিধান রয়েছে। এটি অসম্পূর্ণ যৌক্তিক এবং বাক্যতত্ত্ব ক্রমসহ গঠনগুলির ব্যবহার দ্বারাও আলাদা করা যেতে পারে।
আকিতো ফুকুতা
আকিতো ফুকুতা (福田 晃斗, Akito Fukuta; জন্ম: ১ মে ১৯৯২) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসুর হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।
প্রারম্ভিক জীবন
আকিতো ফুকুতা ১৯৯২ সালের ১লা মে তারিখে জাপানের মিয়ে প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বালুবোরা
বালুবোরা (বৈজ্ঞানিক নাম: Gongylophis conicus) হচ্ছে Boidae পরিবারের এক প্রজাতির সাপ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
দৈহিক বর্ণনা ও স্বভাব
বালুবোরা দৈর্ঘ্যে ৬০ সেন্টিমিটার হতে পারে, স্ত্রী প্রজাতির বালুবোরার দৈর্ঘ্য ১০০ সেন্টিমিটার পর্যন্ত হয়ে থাকে। এদের দেহ মোটসোটা ও আকারে ছোট, শরীর ভারী, বেশি নড়াচড়া করতে সক্ষম নয়। এদের ত্বক আইশযুক্ত ও লেজ ছোট, চাপানো ও মোচাকৃত। এদের ডিম্বাকৃতির চক্ষু আকারে ক্ষুদ্র। এদের গাত্রবর্ণ লালচে বাদামি, হলদে সাদা, গাঢ় বাদামি ইত্যাদি হতে পারে। এদের দেহের পশ্চাৎভাগে কালো ছোপ থাকে এবং বুকের দিকটা হলদে সাদাটে হয়ে থাকে। এর পায়ু পথ তিনটি। এটি শুষ্ক পরিবেশে এবং বনে-জঙ্গলে থাকতে পছন্দ করে। এরা নিশাচর হলেও এরা দিনের বেলায় শিকারে বের হয়। ইঁদুর এদের প্রিয় খাদ্য; অন্যান্য খাদ্যের মধ্যে রয়েছে ব্যাঙ, টিকটিকি, সাপ, পাখি ইত্যাদি। এই প্রাণী প্রজনন মৌসুমে নিজ ডিম্বনালিতে ডিম পাড়ে। জুলাই মাসের আশে পাশের সময়ে এদের ৬ থেকে ৮টি বাচ্চা হয়৤ নেপাল, ভারত, বাংলাদেশ, শ্রীলঙ্কা, পাকিস্তান প্রভৃতি দেশে সচরাচর দেখা যায়।
মুশফিকুর রহমান মোহন
মুশফিকুর রহমান মোহন (জন্ম:১১ সেপ্টেম্বর ১৯৬৫) বাংলাদেশী ক্রীড়া সংগঠক। তিনি বাংলাদেশ ব্রিজ ফেডারেশন এর সাবেক সভাপতি। বাংলাদেশ প্রিমিয়ার লিগ বিপিএল ক্রিকেট এর সহ প্রতিষ্ঠাতা। দূরন্ত রাজশাহী' ক্রিকেট দলের সাবেক প্রতিষ্ঠাতা এবং মালিক।  ক্রিকেট, ফুটবল, দাবা, স্কোয়াশ এবং ব্রিজ খেলাতেও তার বিচরণ রয়েছে। তিনি ক্ষমতাসীন দলের যুব শাখা বাংলাদেশ আওয়ামী যুবলীগ এর কেন্দ্রীয় কমিটির ক্রীড়া সম্পাদক ছিলেন। মোহন শেখ জামাল ধানমন্ডি ক্লাব এর ক্রিকেট কমিটির সাবেক চেয়ারম্যান। এ ছাড়া  বাংলাদেশ স্কোয়াশ র‌্যাকেট ফেডারেশন এর সভাপতির দায়িত্ব পালন করেছেন ।
জন্ম ও প্রাথমিক জীবন
মোহন সিরাজগঞ্জ জেলার বেলকুচি থানার ক্ষিদ্রমাটিয়া গ্রামে ১৯৬৫ সালের ১১ সেপ্টেম্বর এক মুসলিম পরিবারে জন্মগ্রহণ করেন। পিতা আবুল খায়ের মিয়া এবং মাতা মমতাজ বেগম।
কর্মজীবন
মোহন মুলত একজন পেশাদার ক্রীড়াবিদ ও ক্রীড়া সংগঠক ছিলেন। ২০০৮ সালে বাংলাদেশ স্কোয়াশ র‌্যাকেট ফেডারেশন এর প্রেসিডেন্ট হিসেবে তিনি নিযুক্ত হন। ২০১৫ সালের মে মাস পর্যন্ত সেখানে দায়িত্বে ছিলেন। ২০১০ থেকে ২০১৬ পর্যন্ত তিনি  বাংলাদেশ দাবা ফেডারেশন এর  নির্বাহী কমিটির সদস্য হিসেবে ছিলেন। বাংলাদেশের ক্রিকেট খেলার আধুনিকায়নে  বিশেষ ভূমিকা রেখেছেন তিনি  বাংলাদেশ প্রিমিয়ার লিগ বিপিএল এর উদ্ভাবক  এবং দুরন্ত রাজশাহী টিমের মালিক।  ২০১২ থেকে ২০১৩ সাল পর্যন্ত  শেখ জামাল ধানমন্ডি ক্লাব এর ডাইরেক্টর স্পোর্টস এবং ক্রিকেট কমিটির চেয়ারম্যান  ছিলেন।  বাংলাদেশ নৌ বাহিনী এর সাথে ৩ বছর মেয়াদে ২০১২ থেকে ২০১৫ সাল পর্যন্ত খেলা বিষয়ক পরামর্শদাতা ছিলেন। পেশাদারিত্বের কারণে তিনি বিভিন্ন সময়ে বিভিন্ন খেলায় কোচ  হিসেবে দায়িত্ব পালন করেছেন, ২০১৫ সালের জুন মাস থেকে  তিনি বাংলাদেশ ব্রিজ ফেডারেশন এর দায়িত্বে ছিলেন।  ২০২৩ সালের ৩১ মার্চ তারিখে তিনি অবসর গ্রহণ করেন।  ওয়ার্ল্ড ব্রিজ ফেডারেশন এর ফেডারেশন অফ এশিয়া অ্যান্ড দ্য মিডল ইস্ট (বিএফএএমই) এর জোন -৪ এর ভাইস প্রেসিডেন্ট হিসেবে বর্তমানে নিয়োজিত আছেন। তিনি একজন লেখক হিসেবেও পরিচিত। এ পর্যন্ত তার প্রকাশিত বইয়ের সংখ্যা দুয়ের অধিক। তিনি একজন ব্রিজ খেলোয়াড়, চিফ ডেলিগেট, কোচ এবং নন প্লেয়িং ক্যাপ্টেন হিসেবে সরকারী খরচে শতাধিক দেশ ভ্রমণ করেছেন।
ভূতনাথ ভট্টাচার্য
১৯৩০ খ্রিস্টাব্দে গান্ধীজির ডাকে ভারতে লবণ আইন অমান্য আন্দোলনে ভূতনাথ ভট্টাচার্য দক্ষিণ চব্বিশ পরগণা জেলায় নেতৃত্ব দিয়েছিলেন । তিনি বেঙ্গল ভলান্টিয়ারের এই অঞ্চলের অধিনায়ক ছিলেন । তার ডাকে এখানকার বহু যুবক স্বাধীনতা আন্দোলনে যোগদান করেছিলেন ।
১৯৩২ খ্রিস্টাব্দে ওয়াটসন হত্যা মামলায় তিনি গ্রেপ্তার হন । এরপর তিনি ছয় বছর কারাদণ্ড ভোগ করেন । জেলে থাকাকালীন তিনি মার্কসীয় দর্শনের প্রতি আগ্রহী হন । ১৯৩৮ সালে মুক্তি পেয়ে তিনি ভারতের কমিউনিস্ট পার্টির সক্রিয় কর্মী হন । তিনি দক্ষিণ চব্বিশ পরগণা জেলার কমিউনিস্ট পার্টির সংগঠক ছিলেন ।
তথ্যসূত্র
পশ্চিমবঙ্গ - জেলা দক্ষিণ চব্বিশ পরগণা সংখ্যা - তথ্য ও সংস্কৃতি বিভাগ পশ্চিমবঙ্গ সরকার পৃঃ ২৬১
হিরো (২০১৫-এর চলচ্চিত্র)
হিরো হল ২০১৫ সালের হিন্দি ভাষার রোমান্টিক একশন চলচ্চিত্র। চলচ্চিত্রটি পরিচালনা করেছেন নিখিল আডবানি। এবং প্রযোজনা করেছেন সালমান খান। চলচ্চিত্রটিতে মুল ভুমিকাতে অভিনয় করেছেন সুরাজ পাঞ্চোলি এবং আথিয়া শেঠি।
ট্রফোজয়েট
ট্রফোজয়েট (trophozoite; গ্রিক trope = পুষ্টি + zoon = প্রাণি) হলো উল্লেখযোগ্য সংখ্যক প্রোটোজোয়া, যেমন ম্যালেরিয়ার জীবাণু প্লাজমোডিয়াম ফ্যালসিপেরাম এবং জিয়ারডিয়া গণের প্রাণিদের জীবনচক্রের সক্রিয়, খাদ্য গ্রহণকারী দশা। (ট্রফোজয়েট দশার বিপরীত দশা হলো পুরু প্রাচীরবেষ্টিত সিস্ট দশা)।
জীবন চক্রের দশা
থাম্ব|[[ব্যালান্টিডিয়াম কোলাই-এর জীবনচক্র]] মানবদেহে ব্যালান্টিডায়াসিস রোগ সৃষ্টিকারী ব্যালান্টিডিয়াম কোলাই এর জীবন চক্রে ট্রফোজয়েট ও সিস্ট দশা থাকে।
অ্যাপিকমপ্লেক্সার জীবন চক্রে ট্রফোজয়েট সাইজোগনি দশা (অযৌন জনন দশা) অতিক্রম করে এবং মেরোজয়েট সমৃদ্ধ সাইজন্টে পরিণত হয়।
জিয়ার্ডিয়া গণের ট্রফোজয়েটগুলো ক্ষুদ্রান্ত্রে কলোনি গঠন করে এবং বংশবৃদ্ধি করে। সংক্রামক জীবন দশায় শুরুর দিকেই ট্রফোজয়েট সিস্টে রূপান্তরিত হয়।
কদম
কদম বা বুল কদম (বৈজ্ঞানিক নাম: Anthocephalus indicus) ইংরেজি নাম burflower tree, laran, Leichhardt pine, ,kadam ।Rubiaceae পরিবারের Neolamarckia গণের বৃক্ষ। যা নীপ নামেও পরিচিত। এ ছাড়া বৃত্তপুষ্প, মেঘাগমপ্রিয়, কর্ণপূরক, ভৃঙ্গবল্লভ, মঞ্জুকেশিনী, পুলকি, সর্ষপ, প্রাবৃষ্য, ললনাপ্রিয়, সুরভি, সিন্ধুপুষ্পও কদমের নাম।
বর্ণনা
থাম্ব|left|কদম ফুল ও কদমের ভিতরের অংশ থাম্ব|left|কদম গাছের গুঁড়ি দীর্ঘাকৃতি, বহুশাখাবিশিষ্ট বিশাল বৃক্ষ বিশেষ এবং এর ফুল। রূপসী তরুর মধ্যে অন্যতম হচ্ছে কদম। কদমের কাণ্ড সরল, উন্নত, ধূসর থেকে প্রায় কালো এবং বহু ফাটলে রুক্ষ, কর্কশ। শাখা অজস্র এবং ভূমির সমান্তরালে প্রসারিত। পাতা হয় বড় বড়, ডিম্বাকৃতি, উজ্জ্বল-সবুজ, তেল-চকচকে এবং বিন্যাসে বিপ্রতীপ। উপপত্রিকা অত্যন্ত স্বল্পস্থায়ী বিধায় পরিণত পাতা অনুপপত্রিক। বোঁটা খুবই ছোট। নিবিড় পত্রবিন্যাসের জন্য কদম ছায়াঘন। শীতে কদমের পাতা ঝরে এবং বসন্তে কচি পাতা গজায়। সাধারণত পরিণত পাতা অপেক্ষা কচি অনেকটা বড়। কদমের কচি পাতার রঙ হালকা সবুজ। কদমের একটি পূর্ণ মঞ্জরিকে সাধারণত একটি ফুল বলেই মনে হয়। কদম ফুল দেখতে বলের মতো গোল, মাংসল পুষ্পাধারে অজস্র সরু সরু ফুলের বিকীর্ণ বিন্যাস। পূর্ণ প্রস্ফুটিত মঞ্জরির রঙ সাদা-হলুদে মেশানো হলেও হলুদ-সাদার আধিক্যে প্রচ্ছন্ন। প্রতিটি ফুল খুবই ছোট, বৃতি সাদা, দল হলুদ, পরাগচক্র সাদা এবং বহির্মুখীন, গর্ভদণ্ড দীর্ঘ। ফল মাংসল, টক এবং বাদুড় ও কাঠবিড়ালীর প্রিয় খাদ্য। ওরাই বীজ ছড়ানোর বাহন।
ব্যবহার্য অংশ
গাছের বৃদ্ধি অত্যন্ত দ্রুত বলে জ্বালানিকাঠের জন্য রোপণ উত্তম। কাঠ খুবই নরম তাই দারুমুল্য নিকৃষ্ট হলেও সাদা, নরম কাঠ বাক্স-পেটরা ও অন্যান্য কাজে ব্যবহার্য।
শিগা প্রশাসনিক অঞ্চল
শিগা প্রশাসনিক অঞ্চল (滋賀県? শিগা কেন্‌) হল জাপানের মূল দ্বীপ হোনশুর কান্‌সাই অঞ্চলের অন্তর্গত একটি প্রশাসনিক অঞ্চল। এর রাজধানী ওওৎসু নগর। জাপানের বৃহত্তম মিষ্টি জলের হ্রদ বিওয়া এই প্রশাসনিক অঞ্চলের কেন্দ্রে অবস্থিত।
ইতিহাস
বাম|থাম্ব|এন্‌রিয়াকু-জি। প্রশাসনিক অঞ্চল ব্যবস্থার প্রচলনের আগে শিগার নাম ছিল ওওমি অথবা গোওশুউ প্রদেশ। ওওমি প্রদেশ ছিল নারা ও কিয়োতোর পার্শ্ববর্তী, পূর্ব ও পশ্চিম জাপানের সংযোগস্থলে। ৬৬৭ থেকে ৬৭২ খ্রিষ্টাব্দের মধ্যে সম্রাট তেঞ্জি ওওৎসুতে একটি প্রাসাদ নির্মাণ করেন। ৭৪২ খ্রিঃ সম্রাট শোওমু শিগারাকিতে একটি প্রাসাদ নির্মাণ করেন। হেইয়ান যুগের প্রথম ভাগে ওওৎসু নগরের উত্তরে সাইচোও-র জন্ম হয়। তিনি এন্‌রিয়াকু-জি মন্দির নির্মাণ করে সেখানে নিজ আবিষ্কৃত তেন্দাই বৌদ্ধধর্মের মন্দির ও মুখ্য কার্যালয় স্থাপন করেন। এটি বর্তমানে একটি ইউনেস্কো বিশ্ব ঐতিহ্যবাহী স্থান এবং প্রাচীন কিয়োতোর অন্যতম সৌধ।
মেইজি যুগের আরম্ভে প্রদেশ বিভাজনের হান্‌ ব্যবস্থার বিলোপের পর ওওমি অঞ্চলে আটটি প্রশাসনিক অঞ্চল গঠিত হয়। ১৮৭২ এর সেপ্টেম্বর মাসে এইগুলিকে শিগা প্রশাসনিক অঞ্চল নামে একত্র করা হয়। এই নতুন নামকরণের কারণ ছিল শিগা জেলা, যেহেতু ১৮৯৮ খ্রিঃ অবধি ঐ জেলাতেই ছিল প্রাচীন ওওৎসু নগরের অবস্থান। ১৮৭৬ এর আগস্ট থেকে ১৮৮১ এর ফেব্রুয়ারি অবধি দক্ষিণ ফুকুই প্রশাসনিক অঞ্চল শিগার অন্তর্ভুক্ত ছিল।
২০১৫ তে শিগার গভর্নর তাইযোও মিকাযুকি শিগা নামটি পরিবর্তনের জন্য অধিবাসীদের মধ্যে একটি সমীক্ষা চালান। নাম বদলের লক্ষ্য ছিল পর্যটকদের কাছে প্রশাসনিক অঞ্চলটিকে আরও আকর্ষণীয় করে তোলা।
ভূগোল
স্থলবেষ্টিত শিগা প্রশাসনিক অঞ্চলের চারদিকে অবস্থিত অন্যান্য প্রশাসনিক অঞ্চলগুলি হল: উত্তরে ফুকুই, পূর্বে গিফু, দক্ষিণ-পূর্বে মিয়ে এবং পশ্চিমে কিয়োতো। বাম|থাম্ব|ওমিহাচিমান। জাপানের বৃহত্তম মিষ্টি জলের হ্রদ বিওয়া এই প্রশাসনিক অঞ্চলের কেন্দ্রে অবস্থিত। এর আয়তন শিগার মোট আয়তনের ছয় ভাগের এক ভাগ। সেতা নদী বিওয়া হ্রদে উৎপন্ন হয়ে কিয়োতোর মধ্য দিয়ে প্রবাহিত হয়ে ওসাকা উপসাগরে মিশেছে। এটিই এই হ্রদ থেকে উৎপন্ন একমাত্র প্রাকৃতিক নদী। এর সাথে সংযুক্ত অন্যান্য নদীগুলির সব কয়টিই অন্যত্র উৎপন্ন হয়ে হ্রদটিতে এসে মিশেছে। বিওয়ার উপকূলে অনেকগুলি লেগুন বা উপহ্রদ ছিল ,কিন্তু ১৯৪০ এর দশকে সেগুলির অধিকাংশকেই বুজিয়ে ফেলা হয়েছে। একটি সংরক্ষিত উপহ্রদ হল ওমিহাচিমান জলাভূমি। এটিকে ২০০৬ খ্রিঃ অন্যতম গুরুত্বপূর্ণ সাংস্কৃতিক ভূদৃশ্য হিসেবে নির্ধারণ করা হয়। বিওয়া হ্রদের পূর্বে আছে সংকীর্ণ সমভূমি।
শিগা প্রশাসনিক অঞ্চলটি পর্বতবেষ্টিত। এর পশ্চিমে আছে হিরা পর্বতমালা ও হিয়েই পর্বত, উত্তর-পূর্বে ইবুকি পর্বতমালা এবং দক্ষিণ-পূর্বে শিযুওকা পর্বতমালা। ইবুকি পর্বত শিগার উচ্চতম শৃঙ্গ।
শিগা প্রশাসনিক অঞ্চলের জলবায়ুতে উত্তর ও দক্ষিণে ব্যাপক প্রভেদ দেখা যায়। দক্ষিণ শিগা সাধারণত উষ্ণ, কিন্তু উত্তর শিগায় শীতের প্রকোপ বেশি ও এই অঞ্চলে অনেকগুলি স্কি ক্ষেত্র আছে। সবচেয়ে উত্তরে অবস্থিত গ্রাম নাকানোকাওয়াচি-তে ১৯৩৬ খ্রিঃ সাড়ে পাঁচ ফুট গভীর বরফ পড়েছিল।
২০১৪ এর ১লা এপ্রিলের হিসেব অনুযায়ী শিগার ৩৭ শতাংশ এলাকা সংরক্ষিত বনাঞ্চল। এই হার জাপানের সমস্ত প্রশাসনিক অঞ্চলের মধ্যে সর্বোচ্চ। এর মধ্যে আছে বিওয়াকো ও সুযুকা উপ-জাতীয় উদ্যান এবং তিনটি প্রশাসনিক আঞ্চলিক উদ্যান।
উত্তর কামারপোল
উত্তর কামারপোল ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল রাধাকান্ত মন্দির ও লক্ষ্মীনারায়ণ মন্দির নামক দুইটি ভগ্নপ্রায় আটচালা মন্দির।
রাধাকান্ত মন্দির
পশ্চিমমুখী আটচালা রাধাকান্ত মন্দির আনুমানিক ১৭৬৯ খ্রিষ্টাব্দে দেওয়ান দর্পনারায়ণ সরকার অর্ণব কর্তৃক প্রতিষ্ঠিত হয় বলে অণুমিত হয়। ২৩ ফুট X ৭ ফুট ১০ ইঞ্চি ত্রিখিলান অলিন্দযুক্ত এই মন্দিরের মাপ ৩০ ফুট ৪ ইঞ্চি X ২৭ ফুট ৬ ইঞ্চি এবং উচ্চতা প্রায় ৬০ ফুট। গর্ভগৃহের উত্তরের ঘরটি ভল্ট আকারের ছাদযুক্ত ও দক্ষিণের ঘরটি গম্বুজাকৃতি ছাদযুক্ত। মন্দির নির্মাণে ৮ ইঞ্চি X ৪ ইঞ্চি X ১.৫ ইঞ্চি মাপের নকশাযুক্ত পাতলা ইট ব্যবহৃত হয়েছে। এছাড়া মন্দিরের দেওয়ালে পোড়ামাটির পদ্ম, সূর্যমুখী ও গাছের অলঙ্করণ পরিলক্ষিত হয়।
লক্ষ্মীনারায়ণ মন্দির
রাধাকান্ত মন্দিরের পেছনে দক্ষিণমুখী আটচালা ২৬ ফুট ৩ ইঞ্চি X ২৪ ফুট ৬ ইঞ্চি X ৫০ ফুট আয়তনের লক্ষ্মীনারায়ণ মন্দির অবস্থিত। ব্রতীন্দ্রনাথ মুখোপাধ্যায় ও মীনা ঘোষ বাংলা হরফে সংস্কৃত ভাষায় রচিত পোড়ামাটির প্রতিষ্ঠালিপির পাঠোদ্ধার করেন। লিপিটি নিম্নরূপ স্মৃত্বা কৃষ্ণপদং বেদ খশ্ব
শ্রীঘনঠাম শ্রী ঘনশ্যাম মন্দিরং
শ্রীজগমোহনেন ব্যাপ্তিঞ্চানাৎ
সন ১২০৬ সাল মিদং।
অন্যান্য স্থাপত্য
লক্ষ্মীনারায়ণ মন্দিরের নিকটে বেশ কিছু ধ্বংসপ্রায় স্থাপত্য লক্ষ্য করা যায়। এই স্থাপত্যগুলি হল ভোগমণ্ডপ, নাটমণ্ডপ, দোলমঞ্চ ও রাসমঞ্চ। এই স্থাপত্যগুলি থেকে কিছুটা দূরে ১৪ ফুট X ১৩ ফুট ৮ ইঞ্চি X ৩০ ফুট আয়তনের একটি নকশাযুক্ত ইটনির্মিত পূর্বমুখী জীর্ণ আটচালা শিবমন্দিরের অবস্থিত।
টমাস আকুইনাস
সেন্ট টমাস আকুইনাস (রাক্কাসেক্কা, ১২২৫ – ফোসসানোভা, ৭ই মার্চ, ১২৭৪) ইতালির নেপলসে জন্মগ্রহণ করেন। তিনি ছিলেন একজন ক্যাথলিক ধর্মবেত্তা এবং সন্নাসীপন্থি যাজক। মধ্যযুগে রাষ্ট্রনীতিক দর্শনের প্রধান ব্যাখ্যাদাতা ছিলেন তিনি। তার রচনার মধ্যে সুমমা থিওলজিকা ইতিহাসে বিখ্যাত হয়ে আছে। তিনি এরিস্ততলের পলিটিক্স-এর উপর আলোচনামূলক একখানা গ্রন্থ রচনা করেন এবং এরিস্ততলীয় দর্শনের সঙ্গে খ্রিস্টীয় ধর্মতত্ত্বের সমন্বয় সাধন করেন।
ধর্ম সম্পর্কে দৃষ্টিভঙ্গি
মধ্যযুগে ইসলামের সঙ্গে ধর্মীয় যুদ্ধের মাধ্যমে ইউরোপ প্লেটো-এরিস্টটলের রচনাবলীর আরবি অনুবাদের সাক্ষাত পরিচয় লাভ করেছে। সেই প্রেক্ষাপটে আকুইনাস যুক্তির ভিত্তিতে ধর্মকে গ্রহণীয় করে তোলার চেষ্টা করেন। তার আলোচনায় রাষ্ট্রীয় সমস্যাসমূহের আলোচনাও কিছুটা বৈজ্ঞানিক আলোচনার রূপ পরিগ্রহ করে।
মৃত্যু
তিনি শিক্ষার জন্য প্যারিসে অবস্থান কালে আলবার্ট দ্য গ্রেট-এর শিষ্যত্ব গ্রহণ করেন। তিনি তিনি ১২৭৪ সালে মৃত্যুবরণ করেন।
বিদেশ মন্ত্রক (ভারত)
বিদেশ মন্ত্রক ভারতের বিদেশ নীতি বাস্তবায়ন এবং আন্তর্জাতিক যোগাযোগের জন্য গঠিত সরকারের একটি মন্ত্রক। বহির্বিশ্বে একটি সার্বভৌম রাষ্ট্রসত্ত্বার যে-প্রকাশ ও ভাবমূর্তি, তার মূল ভিত্তিপ্রস্তর হলো রাষ্ট্রের পররাষ্ট্রনীতি। একটি পরিকল্পিত কাঠামোর মধ্য দিয়ে দেশের পররাষ্ট্রনীতি বাস্তবায়ন করা হয়। এ নীতির আলোকে পরিচালিত সকল কূটনৈতিক কার্যক্রম বিদেশ মন্ত্রক এবং বহির্বিশ্বে অবস্থিত কূটনৈতিক প্রতিষ্ঠানসমূহের (দূতাবাস/মিশন) ওপর ন্যস্ত। বিদেশ মন্ত্রক বিবিধ কূটনৈতিক কর্মকাণ্ডের মাধ্যমে বহির্বিশ্বের ঘটনাপ্রবাহ এবং এর পশ্চাতে ক্রিয়াশীল নিয়ামক শক্তিকে প্রভাবিত ক’রে থাকে। এই সব কর্মকাণ্ডের অন্তর্ভুক্ত রয়েছে বৈদেশিক পরিমণ্ডলে স্বার্থ সংরক্ষণ ও সম্প্রসারণ, দ্বিপক্ষীয় সম্পর্কের উন্নয়ন, আঞ্চলিক সহযোগিতা নিবিড়করণ এবং সর্বোপরি, জাতিসংঘসহ বিভিন্ন আন্তর্জাতিক সংস্থার কর্মকাণ্ডে সক্রিয় অংশগ্রহণের মাধ্যমে বিশ্বসভায় একটি দায়িত্বশীল রাষ্ট্র হিসেবে ভাবমূর্তি সংহত ও সুদৃঢ়করণ।
কাঠামো
মন্ত্রক ও সংযুক্ত বিভাগসমূহ এবং তৎসঙ্গে পৃথিবীর ৫৬টি দেশে অবস্থিত ৭২টি দূতাবাসের মাধ্যমে পররাষ্ট্র বিষয়ক কার্যক্রম পরিচালিত হয়। এটি একটি পরিপূর্ণ মন্ত্রক যা প্রধানমন্ত্রী কর্তৃক নিয়োগ প্রাপ্ত একজন পূর্ণ মন্ত্রীর নেতৃত্বে পরিচালিত হয়। নেতৃত্ব জোরদার করার জন্য কখনো কখনো প্রতিমন্ত্রী, উপমন্ত্রী এবং/অথবা উপদেষ্টা নিয়োগ করা হয়ে থাকে তবে সরকারের একজন সচিব (পার্মানেন্ট সেক্রেটারী) মন্ত্রণালয়ের প্রধান নির্বাহী তথা প্রিন্সিপাল একাউন্টিং অফিসারের দায়িত্ব পালন করে থাকেন। পররাষ্ট্রসচিব হলেন সবচেয়ে বরিষ্ঠ কর্মকর্তা, যিনি পররাষ্ট্র বিষয়ক বিভাগের প্রধান, এবং সচিব পর্যায়ের অন্যান্য আধিকারিকেরা তাকে সাহায্য  করেন।
বিদেশ নীতি
ভারতের বিদেশনীতি বহুমুখী। বিশ্বের গুরুত্বপূর্ণ রাষ্ট্রগোষ্ঠীর মধ্যে ভারতের অংশগ্রহণ সুনিশ্চিত করা মন্ত্রকের অন্যতম দায়িত্ব। সংবিধানে বিদেশনীতির মূলনীতিসমূহ সন্নিবেশিত হয়। সংবিধানের প্রস্তাবনায় “মানবজাতির প্রগতিশীল আশা-আকাঙ্ক্ষার সহিত সঙ্গতি রক্ষা করিয়া আন্তর্জাতিক শান্তি ও সহযোগিতার ক্ষেত্রে পূর্ণ ভূমিকা পালন” করার অভিপ্রায় ব্যক্ত করা হয়েছে। এরই অনুসৃতিতে সংবিধানে পররাষ্ট্রনীতির অভিমুখ নির্ধারণ করে ৪টি মূল স্তম্ভ উল্লেখ করা হয়েছেঃ
(ক) জাতীয় সমতা ও সার্বভৌমত্বের প্রতি শ্রদ্ধা, বিরোধের শান্তিপূর্ণ সমাধান এবং অন্য রাষ্ট্রের অভ্যন্তরীণ বিষয়ে হস্তক্ষেপ না করা ; (খ) শক্তি প্রয়োগ পরিহার এবং সাধারণ ও সম্পূর্ণ নিরস্ত্রীকরণ প্রয়াস ; (গ) বিশ্বের নিপীড়িত জনগণের ন্যায়সঙ্গত সংগ্রামের সমর্থন।
ভারত জি২০, পূর্ব এশিয়া শীর্ষ সম্মেলন, সাংহাই সহযোগিতা সংস্থা , ব্রিক্‌স-এর মতো গুরুত্বপূর্ণ আন্তর্জাতিক রাষ্ট্রসংস্থার সদস্য।
এছাড়া বেশ কিছু আঞ্চলিক রাষ্ট্রসংস্থার অতি গুরুত্বপূর্ণ সদস্য যেমন ইন্ডিয়ান ওশান রিম অ্যাসোসিয়েশন, বিম্‌সটেক, দক্ষিণ এশীয় আঞ্চলিক সহযোগিতা সংস্থা ও বিবিআইএন সংযুক্তি ।
রাষ্ট্রের প্রতিনিধিত্ব
সার্বভৌম রাষ্ট্র হিসাবে কূটনৈতিক সম্পর্ক ও প্রতিনিধিত্বমূলক কার্যক্রম, বিশ্বের সকল দেশের সঙ্গে সম্পর্ক ও সকল প্রকার যোগাযোগ বিদেশ মন্ত্রক ও বিদেশস্থ মিশনসমূহের মাধ্যমে পরিচালিত হয়। দূতাবাসের কর্মকাণ্ড, কূটনৈতিক পদ প্রদান সহ দূতাবাসের কাঠামো, জনবল, সংস্থাপনা ইত্যাদি বিষয়াদি এ মন্ত্রকে কার্যবিধির অন্তর্ভুক্ত। অন্যদিকে বিদেশস্থ কূটনৈতিক, কনস্যুলার ও বাণিজ্য মিশন স্থাপন এবং কূটনৈতিক স্বার্থ সংরক্ষণকল্পে তাদের দায়মুক্তি-সংক্রান্ত নীতিমালা প্রণয়ন ও প্রক্রিয়াজাতকরণের দায়িত্বও এ মন্ত্রকের ওপর ন্যস্ত।
আন্তর্জাতিক সংস্থা, চুক্তি ইত্যাদি
জাতিসংঘসহ বিভিন্ন আন্তর্জাতিক সংস্থা এবং এর সিদ্ধান্তবলী সংক্রান্ত যাবতীয় কার্যক্রম এ মন্ত্রকের এখতিয়ারভুক্ত। পররাষ্ট্র মন্ত্রণালয় অন্যান্য রাষ্ট্র ও আন্তর্জাাতিক সংস্থার সাথে সম্পাদিত চুক্তিসমূহ পরিপালন, সমন্বয়সাধন, বাস্তবায়ন ও সংরক্ষণের দায়িত্ব পালন করে থাকে।
প্রশাসনিক বিষয়াদি
সিভিল সার্ভিসের (বি. সি. এস.) বিদেশ বিষয়ক ক্যাডারের কর্মকর্তাদের প্রশিক্ষণ ও সংশ্লিষ্ট প্রশাসনিক কার্যাদি সম্পাদন, কূটনৈতিক দায়িত্বপ্রাপ্ত কর্মকর্তাদের বিশেষ প্রশিক্ষণ প্রদান, সাংকেতিক বার্তা সঞ্চালন ও এর নিরাপত্তা নিশ্চিতকরণ ইত্যাদি বিদেশ মন্ত্রকের ওপর ন্যস্ত। তদুপরি,বিদেশ সংক্রান্তীয় প্রশাসনিক দায়িত্ব এবং আর্থিক বিষয়সহ যাবতীয় সাচিবিক দায়িত্ব এই মন্ত্রকের ওপর ন্যস্ত করা হয়েছে।
প্রচারণা ও ভাবমূর্তি
বর্হিবিশ্বে ভাবমূর্তি উন্নয়নের জন্য প্রচারণামূলক কার্যক্রম গ্রহণ বিদেশ মন্ত্রকের একটি গুরুত্বপূর্ণ দায়িত্ব। এরই অংশ হিসেবে মন্ত্রকের তথ্য মন্ত্রকের সাথে পরামর্শক্রমে বিদেশী সংবাদমাধ্যমে ইতিবাচক প্রচারণার লক্ষ্যে প্রয়োজনীয় কর্মসূচী গ্রহণ করে থাকে। এছাড়া শিক্ষা ও সাংস্কৃতিক আদান-প্রদানের লক্ষ্যে সাংস্কৃতিক পরিষদের মাধ্যমে যথোপযুক্ত কর্মসূচী পরিচালনা করে।
কনস্যুলার ও কল্যাণমূলক সেবা
বিদেশ মন্ত্রকের কনস্যুলার ও কল্যাণ অনুবিভাগ বিদেশে অবস্থিত দূতাবাসসমূহ এবং নাগরিকদের বহুমুখী কনস্যুলার সেবা প্রদান ক’রে থাকে। বিদেশে অবস্থানকালে কোন ব্যক্তির যদি কোন প্রকার কনস্যুলার সেবার প্রয়োজন হয়, তাহলে তিনি নিকটস্থ দূতাবাসের সাথে যোগাযোগ ক’রে কিংবা দেশে তাঁর নিকটজন তাঁর পক্ষে বিদেশ মন্ত্রকের কনস্যুলার ও কল্যাণ অনুবিভাগের সাথে যোগাযোগপূর্বক কনস্যুলার সেবা গ্রহণ করতে পারেন। কনস্যুলার ও কল্যাণ অনুবিভাগ নিম্নোক্ত সেবাসমূহ প্রদান করেঃ বিদেশ মন্ত্রকের কনস্যুলার ও কল্যাণ অনুবিভাগ কর্তৃক এই সকল সেবা সম্পূর্ণ বিনামূলে প্রদান করা হয়।
বিদেশস্থ মিশনসমূহের কার্যবলী
(ক) বিদেশস্থ মিশনসমূহ নিম্নবর্ণিত কনস্যুলার সেবা প্রদান করে থাকে :
(খ) বিদেশে আটক দেশে প্রত্যাবাসন
(গ) প্রবাসী চাকুরিকালীন অবস্থায় মৃত্যুবরণ করলে চাকুরির শর্তানুযায়ী তাঁদের ক্ষতিপূরণ আদায়ের জন্য উপযুক্ত ব্যবস্থা গ্রহণ। এছাড়াও আর্থিকভাবে ক্ষতিগ্রস্ত বা পঙ্গুত্ববরণকারী প্রবাসী ক্ষতিপূরণ আদায়ের ক্ষেত্রেও যথাযথ পদক্ষেপ গ্রহণ করা হয়।
(ঘ) দ্বৈত নাগরিকত্বধারী প্রবাসী জন্য কনস্যুলার সেবা প্রদান
(চ) প্রবাসী ব্যক্তিগণ সংশ্লিষ্ট দেশে বসবারত অবস্থায় হঠাৎ কোন জরুরি বা দুর্যোগপূর্ণ অবস্থার শিকার হলে সে দেশে অবস্থিত দূতাবাস প্রয়োজনীয় সহায়তা প্রদান করে। যেমন : প্রাকৃতিক বা অন্য কোন দুর্যোগ আক্রান্ত প্রবাসীদের এক স্থান থেকে অন্য নিরাপদ স্থানে সরিয়ে নেয়ার ব্যবস্থা করা। এছাড়া প্রবাসে নিখোঁজ হয়ে যাওয়া কোন ব্যক্তির সন্ধান লাভের জন্যও যথাসম্বব চেষ্টা করা হয়।
পূর্ব গোলার্ধ
পূর্ব গোলার্ধ পৃথিবীর অর্ধেক অংশকে বোঝানোর জন্য একটি ভৌগোলিক পরিভাষা যা মূল মধ্যরেখার পূর্বে (যা অতিক্রম করে গ্রীনিচ, ইংল্যান্ড, যুক্তরাজ্য) এবং ১৮০° দ্রাঘিমাংশের পশ্চিমে। এটি ইউরোপ, এশিয়া, আফ্রিকা, এবং অস্ট্রেলিয়াকে নির্দেশ করে, vis-à-vis পশ্চিম গোলার্ধ, যেখানে আমেরিকা অঞ্চল অন্তর্ভুক্ত। এই গোলার্ধকে "পূর্বদেশীয় গোলার্ধ" বলা হয়। উপরন্তু, এটা 'প্রাচীন বিশ্বের' জন্য একটি প্রতিশব্দ হিসেবে একটি সাংস্কৃতিক বা ভূ-রাজনৈতিক অর্থে ব্যবহার করা যেতে পারে।
পূর্ব ও পশ্চিম গোলার্ধের সীমানা নির্দেশকারী রেখা অবাধ প্রচলিত রীতি, বিষুবরেখার (পৃথিবীকে পরিবেষ্টিত করা একটি কল্পিত রেখা, মেরু থেকে সমদূরবর্তী) মত নয় যা উত্তর এবং দক্ষিণ গোলার্ধকে বিভক্ত করে। ০° দ্রাঘিমাংশ মূল মধ্যরেখায় এবং ১৮০° দ্রাঘিমাংশ বিপরীত মধ্যরেখায় প্রচলিতভাবে স্বীকৃত সীমানা, যখন থেকে তারা পশ্চিম দ্রাঘিমাংশ থেকে পূর্ব দ্রাঘিমাংশে বিভক্ত। এই প্রথা ওয়াশিংটন, ডি.সি.তে অনুষ্ঠিত আন্তর্জাতিক মধ্যরেখা সম্মেলনে ১৮৮৪ সালে প্রতিষ্ঠিত হয়, কানাডীয় রেলপথ প্রকৌশলী স্যার স্যান্ডফোর্ড ফ্লেমিং মান সময়ের ধারণা গৃহীত হয়। এই সীমানা নির্ধারণ পশ্চিম ইউরোপের কিছু অংশ, আফ্রিকা ও পূর্ব রাশিয়াকে পশ্চিম গোলার্ধে রাখে, যখন ইউরেশিয়ার সব ও আফ্রিকাকে সাধারণত পূর্ব গোলার্ধে অন্তর্ভুক্ত করা হয়।ব্যবহার করে.
ফলস্বরূপ, ২০°প এবং সম্পূর্ণভাবে বিপরীত ১৬০°পূ মধ্যরেখা প্রায়ই ব্যবহৃত হয়, যেখানে ইউরোপীয় এবং আফ্রিকার মূল ভূখণ্ড অন্তর্ভুক্ত, আরোও অন্তর্ভুক্ত গ্রিনল্যান্ডের উত্তরপূর্বের একটি ছোট অংশ (সাধারণত উত্তর আমেরিকার অংশ হিসেবে শ্রেণীভুক্ত করা হয়) এবং অধিকাংশ পূর্ব রাশিয়া ও ওশেনিয়াকে (যেমন,নিউজিল্যান্ড) বাদ দেয়া হয়। আন্তর্জাতিক মান সময় গ্রহণের আগে, অনেক মূল মধ্যরেখা বিভিন্ন দেশ দ্বারা স্থিরীকৃত হয়, যেখানে স্থানীয় দুপুর (যার ফলে, স্থানীয় মধ্যরেখা) দ্বারা সময়কে সংজ্ঞায়িত করা হয়। পূর্ব গোলার্ধের ভূমির আয়তন পশ্চিম গোলার্ধের চেয়ে বড় এবং বিভিন্ন ধরনের প্রজাতির আবাসস্থল।
পশ্চিমবঙ্গে খেলাধুলা
পশ্চিমবঙ্গে খেলাধুলা একটি বিশেষ গুরুত্বপূর্ণ স্থানের অধিকারী। ফুটবল ও ক্রিকেট এই রাজ্যের সর্বাধিক জনপ্রিয় খেলাগুলির অন্যতম।
ফুটবল
ভারতের অন্যান্য রাজ্যে ক্রিকেট সর্বাধিক জনপ্রিয় খেলা হলেও, পশ্চিমবঙ্গে ফুটবলকেই সর্বাধিক জনপ্রিয় খেলা মনে করা হয়।  পশ্চিমবঙ্গকে ভারতে ফুটবলের কেন্দ্র মনে করা হয়। মোহনবাগান অ্যাথলেটিক ক্লাব, ইস্ট বেঙ্গল ক্লাব ও মহামেডান স্পোর্টিং ক্লাবের মতো ভারতের অনেক জাতীয় দল এই শহরে অবস্থিত।
ক্রিকেট
ভারতের অন্যান্য অঞ্চলের মতো পশ্চিমবঙ্গেও ক্রিকেট অত্যন্ত জনপ্রিয় খেলা। ভারতের বৃহত্তম ক্রিকেট স্টেডিয়াম ইডেন গার্ডেনস স্টেডিয়াম কলকাতায় অবস্থিত। এই স্টেডিয়ামের এক লক্ষেরও বেশি দর্শক খেলা দেখতে পারেন। বিশ্বে যে দু'টি ক্রিকেট স্টেডিয়ামে এক লক্ষ আসন রয়েছে, ইডেন গার্ডেনস তার অন্যতম। ইডেন গার্ডেনস পূর্বাঞ্চল ও বাংলা ক্রিকেট দলের কার্যালয়। ইন্ডিয়ান প্রিমিয়ার লিগের কলকাতা নাইট রাইডার্স দলের কার্যালয়ও কলকাতায়। শাহরুখ খানের মালিকানাধীন এই দলটি ইডেন গার্ডেনকে নিজস্ব হোম টার্ফ হিসেবে ব্যবহার করে। ক্যালকাটা ক্রিকেট অ্যান্ড ফুটবল ক্লাব হল বিশ্বের দ্বিতীয় প্রাচীনতম ক্রিকেট ক্লাব।
অন্যান্য খেলা
খো খো, সাঁতার, কাবাডি ইত্যাদি খেলাও পশ্চিমবঙ্গে বিশেষ জনপ্রিয়।
পোলো
বিশ্বের প্রাচীনতম পোলো ক্লাব ক্যালকাটা পোলো ক্লাব কলকাতাতেই অবস্থিত।
গলফ
যুক্তরাজ্যের বাইরে রয়্যাল ক্যালকাটা গলফ ক্লাব হল বিশ্বের প্রাচীনতম গলফ ক্লাব।
দি অ্যাডভেঞ্চারস অফ শার্লক হোমস
দি অ্যাডভেঞ্চারস অফ শার্লক হোমস (ইংরেজি: The Adventures of Sherlock Holmes) হল আর্থার কোনান ডয়েল রচিত বারোটি ছোটগল্পের একটি সংকলন। বইটি প্রথম প্রকাশিত হয় ১৮৯২ সালের ১৪ অক্টোবর। এই সংকলনে পরামর্শদাতা গোয়েন্দা শার্লক হোমসের কীর্তিকলাপ-সম্পর্কিত প্রথম ছোটোগল্পগুলি অন্তর্ভুক্ত হয়েছে। গল্পগুলি এর আগে দ্য স্ট্র্যান্ড ম্যাগাজিন-এ জুলাই ১৮৯১ থেকে জুন ১৮৯২ পর্যন্ত বারোটি মাসিক সংখ্যায় প্রকাশিত হয়েছিল। গল্পগুলিও সেই একই ক্রমে সংকলিত হয়; এগুলির কোনও কাল্পনিক কালানুক্রম রক্ষিত হয়নি। শুধুমাত্র হোমস ও ড. ওয়াটসনই বারোটি গল্পের সাধারণ চরিত্র এবং গল্পগুলি লেখা হয়েছে ওয়াটসনের দৃষ্টিকোণ থেকে উত্তম পুরুষে।
সাধারণভাবে দি অ্যাডভেঞ্চারস অফ শার্লক হোমস সংকলনের গল্পগুলিতে সামাজিক অন্যায়-অবিচারগুলিকে চিহ্নিতকরণ এবং সংশোধনের প্রয়াস লক্ষিত হয়। হোমসের চরিত্রটিতে ন্যায়বিচারের এক নতুন ও ন্যায্যতর বোধ চিত্রিত হয়েছে। গল্পগুলি জনপ্রিয়তা অর্জন করেছিল এবং তার ফলে দ্য স্ট্র্যান্ড ম্যাগাজিন-এর গ্রাহকসংখ্যাও বৃদ্ধি পেয়েছিল। তাই শার্লক হোমসকে নিয়ে আরেক প্রস্থ গল্প লেখার জন্য ডয়েলও বেশি পরিমাণে অর্থ দাবি করতে সক্ষম হয়েছিলেন। দি অ্যাডভেঞ্চারস অফ শার্লক হোমস সংকলনের প্রথম গল্প "আ স্ক্যান্ডেল ইন বোহেমিয়া"-র আইরিন অ্যাডলারের চরিত্রটি ডয়েলের লেখা একটি মাত্র গল্পে স্থান পেলেও, আধুনিক শার্লক হোমস অভিযোজনাগুলিতে এটি একটি বিশিষ্ট চরিত্র। সাধারণভাবে চরিত্রটিকে হোমসের প্রেমিকা হিসেবে চিত্রিত করা হয়। ডয়েল তাঁর নিজের প্রিয় বারোটি শার্লক হোমস কাহিনির মধ্যে এই সংকলন থেকে চারটি গল্পকে বেছে নিয়েছিলেন এবং সেই সঙ্গে "দি অ্যাডভেঞ্চার অফ দ্য স্পেকলড ব্যান্ড" গল্পটিকে তাঁর সামগ্রিকভাবে প্রিয় গল্প হিসেবে উল্লেখ করেছিলেন।
প্রেক্ষাপট
১৮৭০-এর দশকের শেষের দিকে বিশ্ববিদ্যালয়ে চিকিৎসাবিদ্যা অধ্যয়নের সময়েই আর্থার কোনান ডয়েল লেখালিখি শুরু করেন। তাঁর প্রথম ছোটোগল্প "দ্য মিস্ট্রি অফ সাসাসা ভ্যালি" প্রকাশিত হয় ১৮৭৯ সালের সেপ্টেম্বর মাসে। আট বছর পরে তাঁর প্রথম শার্লক হোমস উপন্যাস আ স্টাডি ইন স্কারলেট প্রকাশিত হয় ওয়ার্ড লক অ্যান্ড কোম্পানি থেকে। উপন্যাসটি জনপ্রিয়তা লাভ করলেও ডয়েল এটির জন্য সামান্য অর্থই পেয়েছিলেন। এটির সিক্যোয়েল উপন্যাস দ্য সাইন অফ দ্য ফোর প্রকাশিত হয় লিপিনকট’স মান্থলি ম্যাগাজিন-এ। এরপরই উপন্যাস থেকে সরে এসে ডয়েল ছোটোগল্প লেখায় মন দেন। এর কিছুকাল পরেই ১৮৯১ সালের জানুয়ারি মাসে দ্য স্ট্র্যান্ড ম্যাগাজিন চালু হয়। ডয়েল এই নতুন মাসিক পত্রটির সম্পাদক হারবার্ট গ্রিনহগ স্মিথের কাছে দু’টি লেখা পাঠান। পরবর্তীকালে তাঁর প্রতিক্রিয়া বর্ণনা করতে গিয়ে তিনি লেখেন: "আমি তৎক্ষণাৎ উপলব্ধি করলাম যে এডগার অ্যালান পোর পর শ্রেষ্ঠ ছোটোগল্প লেখক উপস্থিত।" ("I at once realised that here was the greatest short story writer since Edgar Allan Poe.") এই দু’টি গল্পের প্রথমটি অর্থাৎ "আ স্ক্যান্ডেল ইন বোহেমিয়া" গল্পটি সিডনি প্যাগেড অঙ্কিত দশটি অলংকরণ সহ প্রকাশিত হয় জুলাই সংখ্যায়। গল্পগুলি জনপ্রিয়তা অর্জনে সক্ষম হয় এবং তার ফলে পত্রিকাটির প্রচারসংখ্যা ব্যাপক হারে বৃদ্ধি পায় বারোটি গল্পের প্রত্যেকটির অগ্রিম হিসেবে ডয়েলকে ৩০ গিনি পারিশ্রমিক দেওয়া হয়েছিল। এই বারোটি গল্প জুলাই ১৮৯১ থেকে জুন ১৮৯২ পর্যন্ত মাসিক কিস্তিতে প্রকাশিত হয়েছিল। এরপর বারোটি গল্প সংকলিত হয়ে দি অ্যাডভেঞ্চারস অফ শার্লক হোমস শিরোনামে দ্য স্ট্র্যান্ড ম্যাগাজিন-এর প্রকাশক জর্জ নিউনেস কর্তৃক গ্রন্থাকারে প্রকাশিত হয় ১৮৯২ সালেরই ১৪ অক্টোবর তারিখে। যুক্তরাজ্যে প্রাথমিক মুদ্রণে ১০,০০০ কপি বিক্রি হয়। পরের দিন হারপার প্রকাশিত মার্কিন সংস্করণটির আরও ৪,৫০০ কপি প্রাথমিকভাবে বিক্রি হয়।
দ্য স্ট্র্যান্ড ম্যাগাজিন-এর সংখ্যাগুলিতে ও সংকলন গ্রন্থে সিডনি প্যাজিটই অলংকরণের কাজ করেছিলেন। এর আগে শার্লক হোমস উপন্যাসগুলি অলংকরণ করেছিলেন অন্যান্য শিল্পীরা।
সাধারণ বিবরণ
দি অ্যাডভেঞ্চার অফ শার্লক হোমস সংকলনের গল্পগুলি ড. ওয়াটসনের দৃষ্টিকোণ থেকে উত্তম পুরুষে বর্ণিত হয়েছে। চারটি শার্লক হোমস কাহিনি ছাড়া সব ক’টিই এই রীতিতেই কথিত। অক্সফোর্ড ডিকশনারি অফ ন্যাশানাল বায়োগ্রাফি গ্রন্থের আর্থার কোনান ডয়েল-সম্পর্কিত ভুক্তি অনুযায়ী, দি অ্যাডভেঞ্চারস অফ শার্লক হোমস সংকলনের গল্পগুলিতে "এক অপেরা গায়িকার প্রতি এক রাজার প্রবঞ্চনা, জাল প্রেমিক রূপে নিজের আশ্রিতার প্রতি এক সৎ-পিতার প্রতারণা, এক অভিজাত শঠের কর্তৃক এক বন্ধকী কারবারির অপারগতার সুযোগ গ্রহণ, কেন্টে এক ভিখারির বিস্তৃত ভূসম্পত্তি" ইত্যাদি সামাজিক অন্যায়গুলির প্রতি অঙ্গুলিনির্দেশ করার প্রবণতা দেখা যায়। অপরপক্ষে হোমসকে চিত্রিত করা হয়েছে "প্রাতিষ্ঠানিক অযোগ্যতা ও অভিজাতবর্গের সুযোগসুবিধা"র অন্যায়ের জগতের প্রতি একটি তরতাজা ও ন্যায্য পথের প্রদর্শক হিসেবে। দি অ্যাডভেঞ্চারস অফ শার্লক হোমস সংকলনে ডয়েলের নিজের প্রিয় কয়েকটি শার্লক হোমস কাহিনি অন্তর্ভুক্ত হয়েছে। ১৯২৭ সালে তিনি দ্য স্ট্র্যান্ড ম্যাগাজিন-কে তিনি তাঁর প্রিয় বারোটি শার্লক হোমস কাহিনির একটি তালিকা দিয়েছিলেন। এই তালিকার মধ্যে ছিল দি অ্যাডভেঞ্চার অফ শার্লক হোমস সংকলনভুক্ত চারটি গল্প: "দি অ্যাডভেঞ্চার অফ দ্য স্পেকলড ব্যান্ড" (তাঁর সর্বাপেক্ষা প্রিয়), "দ্য রেড-হেডেড লিগ" (দ্বিতীয়), "আ স্ক্যান্ডেল ইন বোহেমিয়া" (পঞ্চম) ও "দ্য ফাইভ অরেঞ্জ পিপস" (সপ্তম)। ১৯২৯ সালে "অতিপ্রাকৃতবাদ"-এর অভিযোগে বইটি সোভিয়েত ইউনিয়নে নিষিদ্ধ ঘোষিত হয়। কিন্তু একই রকমের নিষিদ্ধ বইগুলির মতো এই বইটিও কালোবাজারে বিপুল জনপ্রিয়তা অর্জন করে। ১৯৪০ সালে নিষেধাজ্ঞাটি তুলে নেওয়া হয়।
তথ্যসূত্র
সূত্রনির্দেশ
শাহীনবাগের প্রতিবাদ
থাম্ব|শাহীনবাগের প্রতিবাদ শাহীনবাগ প্রতিবাদ ভারতের দিল্লি শহরে শান্তিপূর্ণ প্রতিবাদ ছিল, এটি ২০১৯ সালের ১৫ই ডিসেম্বর থেকে ২০২০ সালের ২৪ মার্চ পর্যন্ত চলেছিল। ২৪ × ৭ ঘণ্টা অহিংস প্রতিরোধের ব্যবহার করে শাহীনবাগের একটি প্রধান সড়ক অবরোধ করে এমন মহিলারা এই বিক্ষোভের নেতৃত্ব দেন।   প্রধানত মুসলিম মহিলাদের নিয়ে গঠিত প্রতিবাদ, ২০১৯ সালের ১১ ডিসেম্বর নাগরিকত্ব (সংশোধনী) আইন (সিএএ) পাস এবং জামিয়া মিলিয়া ইসলামিয়ার ছাত্রদের বিরুদ্ধে পুলিশের হস্তক্ষেপের প্রতিক্রিয়ায় প্রতিবাদ শুরু হয়েছিল যারা সংশোধনের বিরোধিতা করছিল। বিক্ষোভকারীরা সিএএ, ন্যাশনাল রেজিস্টার অফ সিটিজেনস (এনআরসি) ও ন্যাশনাল পপুলেশন রেজিস্টার (এনপিআর) -এর পাশাপাশি পুলিশের বর্বরতা, বেকারত্ব ও দারিদ্র্য এবং মহিলাদের নিরাপত্তার বিরুদ্ধে আন্দোলন করেছিল। দিল্লি পুলিশ এলাকায় ও আশেপাশের প্রধান সড়কগুলিকে ব্যারিকেড করে, দিনে ১০ লাখেরও বেশি যানবাহনকে প্রভাবিত করে এবং কিছু সড়ক যাত্রায় অতিরিক্ত সময় যুক্ত হয়। উত্তর -পূর্ব দিল্লির দাঙ্গার পর, শাহীনবাগে ১০০০ জনেরও বেশি আন্দোলন কর্মী নিযুক্ত হওয়ার সাথে সাথে এই এলাকায় পুলিশের উপস্থিতি সাময়িকভাবে বৃদ্ধি পায়। ভারতে কোভিড-১৯ এর প্রাদুর্ভাব  ও পরবর্তীকালে সরকার কর্তৃক জারি করা বিধিনিষেধের পর প্রতিবাদ আরও নিয়ন্ত্রিত পদ্ধতিতে বেশ কিছু দিন অব্যাহত ছিল। ২০২০ সালের ২৩ মার্চ দিল্লিতে আরোপিত সম্পূর্ণ লকডাউনের পরে, বাকি বিক্ষোভকারীদের দিল্লি পুলিশ গ্রেপ্তার করে বা জোর করে স্থান থেকে সরিয়ে দেয়।
ব্যারিকেড ও তাবুযুক্ত ভেন্যুতে হাজার হাজার বিক্ষোভকারী অংশ নিয়ে বিশাল জনতাকে আকর্ষিত করে। কিছু দিন প্রতিবাদস্থলে ১,৫০,০০০ জনেরও বেশি আন্দোলনকর্মীদের দেখা গেছে। প্রতিবাদ সারা দেশ জুড়ে অনুরূপ প্রতিবাদকে অনুপ্রাণিত করেছিল, যেমন গয়া, কলকাতা, প্রয়াগরাজ, মুম্বাই ও বেঙ্গালুরুতে। নেতৃত্ববিহীন বিক্ষোভ রাজনীতিতে পরিণত হয় এবং তা সাধারণত ভারতীয় জনতা পার্টি (বিজেপি) সরকারের বিরুদ্ধে ছিল। অবরোধ ২০২০ সালের দিল্লি বিধানসভা নির্বাচনে বিশেষ করে বিজেপির জন্য একটি প্রচারণার বিষয় হয়ে উঠেছিল। শাহীনবাগ বিক্ষোভের প্রতি বিজেপির প্রচারণা ছিল নেতিবাচক, বেশ কয়েকজন প্রচারক "গোলি মারো" (বাংলা: তাদের গুলি করুন) এর মত বিতর্কিত বক্তব্য দিয়ে। কিছু বিজেপি প্রচারক ক্ষমতায় আসার পর অবিলম্বে অবরোধ অপসারণের প্রতিশ্রুতি দিয়েছিল এবং তাদের বিরোধীদের দ্বারা ভোটারদের উত্তেজিত করার জন্য বিক্ষোভকে দীর্ঘায়িত করার অভিযোগ আনা হয়েছিল। বিজেপি গত নির্বাচনের তুলনায় অতিরিক্ত  ৬ টি আসন জিতেছে এবং আম আদমি পার্টি ৬২ টি আসন নিয়ে স্পষ্ট সংখ্যাগরিষ্ঠতা ধরে রেখেছে।
ইস্কেপ লাইভ
কাহিনীসংক্ষেপ
এই ধারবাহিকটি ইস্কেপ লাইভ নামক একটি অ্যাপ সম্পর্কিত, যেখানে অ্যাপটি দ্বারা আয়োজিত ৩ কোটি রুপির এক প্রতিযোগিতায় প্রতিযোগীরা যেকোন কিছু করতে প্রস্তুত।
বিষ্ণু সর্বানন
বিষ্ণু সর্বানন একজন ভারতীয় নৌচালক। তিনি জাপানে র টোকিওতে অনুষ্ঠিতব্য ২০২০ গ্রীষ্মকালীন অলিম্পিকে র জন্য যোগ্যতা অর্জন করেছেন।
৬১ নং ওয়ার্ড, কলকাতা পৌরসংস্থা
ওয়ার্ড নং ৬১, কলকাতা পৌরসংস্থার বরো নং ৬ এর একটি প্রশাসনিক বিভাগ। এটি ভারতের পশ্চিমবঙ্গ রাজ্য এর মধ্য কলকাতা এ পার্ক সার্কাস, বেনিয়াপুকুর (নোনাপুকুর), পার্ক স্ট্রিট (মল্লিক বাজার) এবং তালতলা (এলিয়ট রোড) এলাকাগুলি নিয়ে গঠিত।
ভৌগোলিক অবস্থান
৬১ নং ওয়ার্ডটির সীমানাঃ উত্তরে মুজফফর আহমেদ স্ট্রিট এবং বেনিয়া পুকুর লেন ; পূর্বে জাননগর রোড, শ্মশান স্ট্রিট, হরেকৃষ্ণ কোনার রোড এবং আচার্য জগদীশ বোস রোড; দক্ষিণে পার্ক স্ট্রিট এবং পশ্চিমে রফি আহমেদ কিডওয়াই স্ট্রিট।
ওয়ার্ডটি কলকাতা পুলিশের বেনিয়াপুকুর এবং পার্ক স্ট্রিট থানার আওতাভুক্ত।
কাড়েয়া মহিলা থানা, দক্ষিণ-পূর্ব বিভাগের এখতিয়ারাধীন সমস্ত পুলিশ থানার উপর অধিক্ষেত্র রয়েছে, অর্থাৎ তপসিয়া, বেনিয়াপুকুর, বালিগঞ্জ, গরিয়াহাট, লেক, কড়েয়া, রবীন্দ্র সরোবর এবং তিলজলা।
টালিগঞ্জ মহিলা থানার এখতিয়ার দক্ষিণ বিভাগের সমস্ত পুলিশ থানার উপর রয়েছে, অর্থাৎ পার্ক স্ট্রিট, শেক্সপিয়র সরণি, আলিপুর, হেস্টিংস, ময়দান, ভবানিপুর, কালিঘাট, টালিগঞ্জ, চারু মার্কেট, নিউ আলিপুর এবং চেতলা।
নির্বাচনের উপাত্ত
ওয়ার্ডটি একটি শহর পৌরসংস্থা পরিষদ নির্বাচনী কেন্দ্র গঠন করে এবং এটি বালিগঞ্জ বিধানসভা কেন্দ্রর একটি অংশ।
কুড়ারবাজার ইউনিয়ন
কুড়ার বাজার ইউনিয়ন বাংলাদেশের সিলেট জেলার অন্তর্গত বিয়ানীবাজার উপজেলার একটি ঐতিহ্যবাহী ও বৃহত্তম ইউনিয়ন।
অবস্থান ও সীমানা
বিয়ানীবাজার উপজেলা সদর থেকে ইউনিয়ন পরিষদের দুরত্ব ৬ কি.মি.। বিয়ানীবাজার হতে বৈরাগী বাজার হয়ে কুড়ার বাজার ইউনিয়ন ইউনিয়নের অবস্থান।
আয়তন ও জনসংখ্যা
আয়তন– ১৬.৯ বর্গ কিঃ মিঃ। লোকসংখ্যা– ৩৬৯৫৭ জন (১৮ ফেব্রুয়ারি, ২০১২সালের জন্ম নিবন্ধন অনুযায়ী)।
শিক্ষা
শিক্ষার হার – ৪৮.৪%। (২০০১ এর শিক্ষা জরীপ অনুযায়ী)
শিক্ষা প্রতিষ্ঠান
রেগ সিম্পসন
রেজিনাল্ড টমাস সিম্পসন (Reg Simpson; জন্ম: ২৭ ফেব্রুয়ারি, ১৯২০ - মৃত্যু: ২২ নভেম্বর, ২০১৩) নটিংহামের শারউড এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৫ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর কাউন্টি ক্রিকেটে নটিংহ্যামশায়ার দলের প্রতিনিধিত্ব করেছেন। দলে মূলতঃ ডানহাতি মাঝারিসারির ব্যাটসম্যান হিসেবে খেলেছেন রেগ সিম্পসন। এছাড়াও, দলের প্রয়োজনে ডানহাতি অফ ব্রেক বোলিং করতেন তিনি।
শৈশবকাল
নটিংহামের শারউড এলাকায় রেগ সিম্পসনের জন্ম। নটিংহাম হাই স্কুলে পড়াশোনা করেছেন তিনি। ১৩ বছর বয়সে অভ্যন্তরীণ খেলায় হেনরি বেটসের সাথে উদ্বোধনী জুটিতে ৪৬৭ রান তুলেছিলেন। এপর হাই স্কুলের প্রথম একাদশে খেলার জন্য তাকে মনোনীত করা হয়। উচ্চ পর্যায়ের ক্রিকেটে নটিংহ্যামশায়ার কাউন্টি ক্রিকেট ক্লাবের সদস্যরূপে ট্রেন্ট ব্রিজে আরএএফের বিপক্ষে ১৯৪০ সালে অপরাজিত ১৩৪ রান তুলে স্বীয় যোগ্যতার বহিঃপ্রকাশ ঘটান।
বিশ্বযুদ্ধে অংশগ্রহণ
দ্বিতীয় বিশ্বযুদ্ধকালীন আরএএফের পক্ষে পাইলট হিসেবে নিযুক্ত হন। এ সময়ে ওয়ালি হ্যামন্ড ও বিল এডরিচের ন্যায় খেলোয়াড়দের সাথে একত্রে আরএএফের পক্ষে ক্রিকেট খেলেছিলেন। ভারতে ইউরোপিয়ান্সের সদস্যরূপে জো হার্ডস্টাফ জুনিয়র ও ডেনিস কম্পটনের সাথে খেলার পাশাপাশি মাঝে-মধ্যে নটসের পক্ষে খেলতেন। যুদ্ধের পর ক্রিকেট খেলার প্রতি তার অনুরাগ আরও বৃদ্ধি পায়।
টেস্ট ক্রিকেট
সমগ্র খেলোয়াড়ী জীবনে ২৭ টেস্টে অংশগ্রহণ করার সুযোগ হয় তার। ১৯৪৮-৪৯ মৌসুমে দক্ষিণ আফ্রিকা গমনের উদ্দেশ্যে ইংরেজ দলে রেগ সিম্পসনকে অন্তর্ভুক্ত করা হয়। সেখানেই তিনি প্রথম টেস্ট খেলায় অংশ নেন। কিন্তু, তেমন সফলতা পাননি তিনি। ১৬ ডিসেম্বর, ১৯৪৮ তারিখে দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে রেগ সিম্পসনের।
১৯৪৯ সালে ইংল্যান্ড দলে মাঝারিসারির ব্যাটসম্যান হিসেবে নিজেকে উপস্থাপিত করে নিউজিল্যান্ডের বিপক্ষে খেলেন। খেলায় তিনি সেঞ্চুরি হাঁকান। তবে, লেন হাটন ও সিরিল ওয়াশব্রুকের ন্যায় ইংল্যান্ডের উদ্বোধনী ব্যাটসম্যানদ্বয়ের কারণে প্রায়শঃই তিনি নিজেকে নিয়মিতভাবে দলে স্থান পাকাপোক্ত করতে পারেননি।
কাউন্টি ক্রিকেট
ফাস্ট বোলিংয়ের বিপক্ষে ভীতিহীন ও কার্যকরী খেলোয়াড় হিসেবে পরিচিত পান রেগ সিম্পসন। কিন্তু, স্পিন বোলারদের বিপক্ষে তার ব্যাটিং বেশ নাজুক ছিল।
১৯৫১ সালে অস্থায়ীভাবে নটিংহ্যামশায়ারের অধিনায়কের দায়িত্ব পান। বিরক্তিকর আঘাতপ্রাপ্তি নিয়েও পরবর্তী এক দশক এ দায়িত্বে ছিলেন তিনি। তার প্রাণপন প্রচেষ্টা সত্ত্বেও এ সময়ে কাউন্টি দলটি সফলতার মুখ দেখেনি। তবে, ব্যক্তিগত সাফল্য পেয়েছিলেন ও ৩০,০০০-এর অধিক রান তুলেছেন তিনি। সামগ্রিকভাবে ৬৪টি সেঞ্চুরি করেছেন তিনি। ১৯৬২ সালে জাতীয় পর্যায়ে ব্যাটিং গড়ে শীর্ষস্থান অধিকার করেন। ৫৪.১৮ গড়ে ৮৬৭ রান তুলেন। ১৯৬৩ মৌসুম শেষে খেলার জগতকে বিদায় জানান তিনি।
ব্যক্তিগত জীবন
ক্রিকেট খেলা থেকে অবসর নেয়ার পর রেগ সিম্পসন নটিংহ্যামশায়ার কমিটির সাথে যুক্ত ছিলেন। এছাড়াও গান এন্ড মুরের পরিচালকের দায়িত্ব পালন করেন। ৪ এপ্রিল, ২০১০ তারিখে অ্যালেক বেডসারের দেহাবসানের পর রেগ সিম্পসন মৃত্যু-পূর্ব পর্যন্ত ইংল্যান্ডের সর্ববয়োজ্যেষ্ঠ জীবিত টেস্ট খেলোয়াড়ের মর্যাদা লাভ করেছিলেন। ২২ নভেম্বর, ২০১৩ তারিখে ৯৩ বছর বয়সে রেগ সিম্পসনের দেহাবসান ঘটে।
বাংলাদেশের ব্যান্ড
বাংলাদেশে ব্যান্ড সংগীতের সূত্রপাত ঘটে আজম খান (মুক্তিযোদ্ধা মাহবুবুল হক আজম) এর হাত ধরে। ব্যান্ড বলতে বাংলাদেশে প্রচলিত রক ঘরনার সঙ্গীত ব্যান্ড বোঝায়। মুক্তিযুদ্ধের সময়ে তার গাওয়া পপ সংগীত সৈনিকদের উজ্জীবিত করতো। তার সেই পপ সংগীত থেকেই একটু একটু করে গড়ে উঠেছিল ব্যান্ড সংগীত। আজম খানের হাত ধরে শুরু হয়ে ৮০'র দশক পর্যন্ত রক ঘরনার ব্যান্ডের ব্যাপক বিস্তৃতি লাভ করে।
পূর্ব পাকিস্তান আমল
ব্রিটিশ আমল থেকেই ঢাকার বিভিন্ন হোটেল ও নবাব পরিবারের আমন্ত্রণে ব্রিটিশ ব্যান্ড ও সঙ্গীত তারকাদের ঢাকায় গান পরিবেশনের খবর পাওয়া যায়। পাক-ভারত বিভক্তির পরে ১৯৬৩ সালের ১৮ মার্চ ঢাকার সেন্ট গ্রেগরিজ স্কুলের এক সাংস্কৃতিক অনুষ্ঠানে প্রথম ব্যান্ড ধাঁচের গানের খবর পাওয়া যায়। সেই অনুষ্ঠানে ১৭ বছর বয়সী কিশোর টেলফার জনসন গিটার বাজার আর ক্লিফ রিচার্ডের গান পরিবেশন করেন। একই স্কুলের নবম শ্রেণীতে পড়ূয়া ফজলে রব, আলমগীর (পরবর্তীকালে বাংলাদেশ ও পাকিস্তানের জনপ্রিয় গায়ক), রফিক ও সাব্বির ব্যান্ড দল গঠন করেন। বলা হয়, তাদের হাতেই জন্ম নেয় বাংলাদেশের প্রথম ব্যান্ড আইওলাইটস। হোটেল শাহবাগ ও ঢাকা ক্লাবে নিয়মিত পারফর্ম করে ব্যান্ড দলটি। ১৯৬৫ সালে প্রথম ব্যান্ড হিসেবে টিভিতেও পারফর্ম করে ব্যান্ডটি। আইওলাইটসের সমকালীন আরেকটি ব্যান্ডের জন্ম চট্টগ্রামে। নাম জিংগা শিল্পগোষ্ঠী। সঙ্গীতবোদ্ধা ও ইতিহাস রচয়িতাদের মতে 'জিংগা' একটি পারিবারিক ঘরানার ব্যান্ড। কারও কারও মতে, এটি বাংলাদেশের প্রথম ব্যান্ড। এমনকি ইন্টারনেট ও কোনো কোনো ইতিহাস রচয়িতাও জিংগাকে এ দেশের প্রথম ব্যান্ড বলে থাকেন। তবে জিংগাকে দেশের প্রথম ব্যান্ড বলার বিশেষ কোনো তথ্য-প্রমাণ মেলে না। এ দলের গায়ক ওমর খালেদ রুমী পরবর্তীকালে আরেকটি ব্যান্ডের হয়ে বাংলায় গান করা শুরু করেন। সে বিচারে বলা যায়, তিনিই প্রথম বাংলা গানের ব্যান্ডশিল্পী। জিংগার পর চট্টগ্রামে জন্ম নেয় আরেক ব্যান্ড লাইটনিংস। ১৯৬৭ সালে ফরিদ রশীদ, নিওম্যান্ডেজ, নোয়েল ও শাকিল গড়ে তোলেন লাইটনিংস ব্যান্ডটি। তাদের সঙ্গে পাল্লা দিয়ে মাহমুদ, তোতা, চিত্রনায়ক জাফর ইকবাল ও ফারুক মিলে ব্যান্ড গঠন করেন র‌্যাম্বলিং স্টোনস। দুটি ব্যান্ডই তৎকালীন পূর্ব পাকিস্তানে বিপুল জনপ্রিয়তা পায়। একই বছরে গঠিত হয় উইন্ডি সাইট অব কেয়ার ব্যান্ড। ১৯৬৮ সালে হোটেল ইন্টার কন্টিনেন্টালে আইওলাইটস, উইন্ডিসাইট অব কেয়ার, র‌্যাম্বলিং স্টোনস ও লাইটনিংস একটি প্রতিযোগিতায় অংশ নেয়। প্রতিযোগিতায় শ্রেষ্ঠ ব্যান্ড নির্বাচিত হয় উইন্ডি সাইট অব কেয়ার। এ ব্যান্ডগুলোর পাশাপাশি ১৯৬৬ সালে নারায়ণগঞ্জে জন্ম নেওয়া 'বকলম' ব্যান্ডটি বেশ জনপ্রিয়তা পায়। ১৯৬৯ সালে প্রতিষ্ঠা পায় ফায়ার অ্যান্ড আইস ব্যান্ডটি। ১৯৬৯ সালে প্রথম ভাঙনের কবলে পড়ে র‌্যাম্বলিং স্টোনস। এ ব্যান্ডের সদস্যরা আলাদা হয়ে গিয়ে তৈরি করে নতুন ব্যান্ড 'টাইম গো মোশন'। এরপরই দেশের প্রথম ব্যান্ড আইওলাইটসের ভাঙন ধরে। ড্রামার সাব্বির এবং রিদম গিটারিস্ট রফিক ব্যান্ড ছেড়ে দেওয়ায় এটি ভেঙে যায়।